La Generalitat vol afermar el sector recreatiu marítim | E. Agulló | PALAFRUGELL | Administracions | El Punt Avui
La Generalitat vol afermar el sector recreatiu marítim La Generalitat vol afermar el sector recreatiu marítim La Generalitat vol afermar el sector recreatiu marítim La Generalitat vol afermar el sector recreatiu marítim + La Generalitat vol afermar el sector recreatiu marítim E-mail
PALAFRUGELL - 7 juliol 2020 2.00 h
Agricultura i Pesca obre una línia d’ajuts de 750.000 euros per a empreses per la Covid-19
També fan un espot
La consellera Jordà; el director d’Afers Marítims, Sergi Tudela, i l’alcalde de Palafrugell, Josep Piferrer, ahir, amb el far de Sant Sebastià de fons, amb responsables d’empreses marítimes recreatives QUIM PUIG.
La Generalitat vol afermar el sector recreatiu marítim La Generalitat vol afermar el sector recreatiu marítim La Generalitat vol afermar el sector recreatiu marítim La Generalitat vol afermar el sector recreatiu marítim La Generalitat vol afermar el sector recreatiu marítim E-mail
La consellera d’Agricultura, Ramaderia, Pesca i Alimentació, Teresa Jordà, va anunciar ahir una línia de subvencions de 750.000 euros, que per primera vegada adrecen als centres d’activitats marítimes recreatives –com ara el submarinisme, acadèmies nàutiques i de vela lleugera, les excursions i creuers costaners o el lloguer d’embarcacions i motos aquàtiques–. Segons els requisits, hauran d’estar inscrites al Registre Oficial de Centres d’Activitat Marítima de Catalunya. I els diners han de compensar les despeses pel tancament o l’adopció de mesures per adequar-se a la situació imposada per la Covid-19.
Jordà va admetre que el paquet d’ajuts per al sector era una assignatura pendent, però va assenyalar que esperen que serveixi per mantenir i potenciar unes activitats que el director general d’Afers Marítims, Sergi Tudela, va destacar que generen prop del 6% dels llocs de treball i un 3,4% del valor afegit brut (VAB) del país, uns percentatges només superats en conjunt per Portugal, Estònia i estats insulars de la UE, segons estimacions fetes per la Comissió Europea.
Tudela va defensar que la tasca del sector forma part de l’estratègia marítima de la Generalitat per a l’“economia blava”, amb potencial i sostenible ambientalment. I va avançar que, per afinar el potencial de generació de riquesa, fan una crida a tots els negocis a fer balanç econòmic sobre l’activitat per disposar de millors dades i avaluar el seu pes turístic. El departament també ha elaborat una guia sobre bones pràctiques davant la Covid-19 i els oferirà assessorament tècnic gratuït per adaptar-se a la nova situació. Finalment, davant el dèficit de mà d’obra especialitzada, per exemple, per a l’habilitació de professionals de centres d’immersió, després que enguany per la pandèmia no s’hagi pogut dur a terme la convocatòria, Tudela va anunciar també una “borsa de professionals” per facilitar la cobertura de vacants als centres de submarinisme.
destinarà la Generalitat a ajuts per a empreses recreatives marítimes pels estralls econòmics de la Covid-19.
El Punt Avui. Girona 07-07-2020, Pàgina 23